**ISMÉTELT PÁLYÁZATI FELHÍVÁS**

FIATALOK HELYBEN MARADÁSÁT TÁMOGATÓ ÖSZTÖNZŐ RENDSZER – LAKHATÁSI TÁMOGATÁS

SOLT VÁROS ÖNKORMÁNYZAT

EFOP-1.2.11-16-2017-00017

2019. ÉV

PÁLYÁZATOK BEÉRKEZÉSÉNEK A HATÁRIDEJE:

2019.05.13.

1. **Általános információk/célkitűzések**

Solt Város és Akasztó Község Önkormányzatának „Solt és Akasztó otthonteremtő-, és életpálya tervezést segítő programja” című pályázata közel 200 millió Ft támogatásban részesült.

A pályázat célja, hogy olyan feltételek biztosítását tegye lehetővé a vidéki térségekben, hogy a fiatalok számára (18 – 35 éves korosztály) reális alternatívává váljon a helyben maradás, illetve az oda költözés, ezáltal a vidék népességmegtartó ereje és versenyképessége javuljon.

Solt Város és Akasztó Község Önkormányzata évek óta igyekszik olyan társadalmi – gazdasági közeg megteremtésére, amely hozzájárul a település népességmegtartó erejéhez. Jelen pályázat megvalósítása a helyi adottságokat, lehetőségeket elemezve jelentősen hozzájárulhat a fenti célok eléréséhez.

***Solt Város Önkormányzata az EFOP-1.2.11-16-2017-00017 pályázathoz kapcsolódóan felhívást tesz közzé (továbbiakban: Felhívás) a*** ***„Fiatalok helyben maradását támogató ösztönző rendszer – lakhatási támogatás” elnyerésére.***

1. **A pályázók köre**

Jelen Felhívás keretében támogatásban részesülhet az a pályázó, aki az alábbi feltételeknek **együttesen** megfelel:

* 2019.03.31. napjáig a 18. életévét már igen, de 34. életévét még nem töltötte be;
* magyar állampolgár;
* Solt város közigazgatási területén lakóhellyel rendelkezik **vagy** a településen lakóhelyet létesíteni szándékozik;
* vállalja, hogy ő vagy a vele együtt költöző személyek legalább egy tagja foglalkoztatási jogviszonnyal rendelkezik;
* vállalja a lakhatás igazolt rezsi költségének viselését.

Egyéb korlátozó feltétel(ek):

* Támogatást az önkormányzat vezető tisztségviselői, az önkormányzati képviselő-testület tagjai, valamint fentiek PTK szerinti közeli hozzátartozói nem kaphatják.
1. **A támogatásban részesülő pályázók kötelezettségei**

A támogatásban részesülő pályázónak vállalnia kell, hogy:

* a **támogatás lezárását követő 2 év időtartamig nem költözik el Soltról** (*azaz Solt város közigazgatási területén lakóhellyel rendelkezik és a településen életvitelszerűen tartózkodik*);
* a beköltöző személyek legalább egy tagja foglalkoztatási jogviszonnyal rendelkezik;
* a beköltözés időpontjától számított 3 napon belül a támogatott lakásban lakóhelyet létesít a vele együtt költözőkkel;
* a lakhatás igazolt rezsi költségét viseli;
* a közösség érdekében minden 18-34 év közötti beköltözni kívánó személy önkéntes munkát végez a lakhatási támogatás 2 éve alatt, összesen személyenként minimum 48 óra mennyiségben;
* házasság esetén csatolja házassági anyakönyvi kivonatát, élettársi kapcsolat esetén közösen nyilatkozzanak az élettársi kapcsolat fennállásáról;
* a pályázati űrlapon megjelölt adatainak esetleges változásáról az önkormányzatot 15 napon belül értesíti;
* A EFOP-1.2.11-16-2017-00017 pályázat rendezvényein részt vesz (szakmai rendezvényeken, workshopokon);
* ESZA kérdőívet kitölti minden 18-34 év közötti beköltözni kívánó személy.

Az a pályázó, aki a fenti kötelezettségeinek, vagy a lakhatási támogatási szerződésben (a sikeres pályázatot benyújtókkal az Önkormányzat lakhatási támogatási szerződést köt) meghatározott kötelezettségeinek nem tesz eleget, a támogatásra jogosulatlanná válik és a támogatás igénybevételének kezdetétől számított időszakra vonatkozóan visszafizetési kötelezettsége keletkezik. Ez esetben a pályázó köteles a visszafizetési kötelezettségének – az erre okot adó körülmény bekövetkeztétől számított - 30 napon belül eleget tenni. A visszafizetendő összeg a támogatás keretén belül igénybe vett lakások méretétől függően változhat, melynek összegét a 23/2004 (IX. 20.) Önkormányzati Rendelet (továbbiakban: Rendelet) szabályozza. A Rendelet által meghatározott havi bérleti díj a lakás alapterülete és komfortfokozata alapján a következő:

* a 63,06 m2 alapterületű összkomfortos lakás esetén: 28.377 Ft.

A visszafizetési kötelezettséggel kapcsolatos további részletekről a lakhatási támogatási szerződés fog rendelkezni.

Az Önkormányzat döntéshozói különös méltánylást érdemlő indok - különösen a támogatott önhibáján kívül bekövetkezett körülmények - esetén a támogatott erre irányuló írásbeli kérelmére engedélyezheti a visszafizetés részletekben történő teljesítését. A kérelmet a különös méltánylást érdemlő körülmény bekövetkezésétől számított 15 napon belül be kell nyújtani. A kérelem benyújtására megállapított határidő jogvesztő.

1. **A támogatás formája, mértéke és forrása**

A lakhatási támogatás elnyeréséhez a pályázónak a pályázati űrlapon nyilatkoznia kell, hogy a megjelölt lakások közül mely lakás bérleti jogát szeretné elnyerni.

* **6320 Solt, Toldi Miklós u. 4. I/2. - Hrsz.: 1426/21**

A Solt, Toldi Miklós u. 4. I./2. sz alatti lakás 63,06 m2 területű, 2 szobás, összkomfortos fokozatú, gázfűtéses önkormányzati lakás.

A **lakás** a következő berendezésekkel kerül felszerelésre: 1 db íróasztal, 2 db ágykeret matraccal, 2 db gardróbszekrény, 1 db étkezőasztal 4 db székkel, 2 db szőnyeg, konyhabútor, 1 db hűtőszekrény, 1 db mikrohullámú sütő, 1 db villanytűzhely, 1db mosógép, 1 db laptop.

**A Solt, Toldi Miklós utcai lakás fiatal párok/házastársak (2 fő felnőtt) számára kerül bérbeadásra.**

Tekintettel a **lakás** méretére, **egyedülálló fiatal költözése esetén** **a pályázónak vállalnia kell, hogy egy másik egyedülálló fiatallal költözik be a megpályázott lakásba. Erre vonatkozóan a pályázati űrlapon szerepeltetni kell a pályázóval együtt költöző egyedülálló fiatal személy adatait.**

Az elnyert támogatás keretében a lakásbérleti jogviszony a Solt, Toldi Miklós utcai **lakás** esetében 2019. június 1. napjától, és 2 éves határozott időtartamra jön létre.

A kiválasztott bérlőnek a lakhatásért nem kell lakbért fizetnie, ellenben az általa használt bérlemény rezsiköltségének megfizetésére köteles. (Rezsi költség: villamos energia, földgáz, víziközmű-szolgáltatás, hulladék szállítás, internet, TV, lakásbiztosítás.) A kiválasztott bérlő vállalja, hogy a villamos energia, földgáz, víziközmű-szolgáltatás szerződéseit az Önkormányzat, mint az ingatlan tulajdonosa a bérlő nevére íratja az elnyert támogatási időre, továbbá a bérlő a hulladék szállításhoz szükséges szerződést megköti a szolgáltatóval. A TV szolgáltatás tekintetében Solt Város Önkormányzat köt szerződést a szolgáltatóval és tovább számlázza a kiválasztott bérlő számára a szolgáltatás díját.

A támogatás forrását az EFOP-1.2.11-16-2017-00017 kódszámú „Solt és Akasztó otthonteremtő-, és életpálya tervezést segítő programja” című európai uniós projekt biztosítja.

1. **A pályázat benyújtása**

A pályázatot egy eredeti példányban, zárt borítékban - személyesen vagy postai úton (ajánlott küldeményként) - a megadott űrlapon kell benyújtani mellékleteivel együtt úgy, hogy az **2019.05.13.** napjáig beérkezzen az alábbi címre:

***Solti Közös Önkormányzati Hivatal***

***6320 Solt, Béke tér 1.***

Kérjük, a borítékra írja rá: „Fiatalok helyben maradását támogató ösztönző rendszer – lakhatási támogatás”.

A pályázatnak tartalmaznia kell:

* a pályázati űrlapot és az ahhoz kapcsolódó nyilatkozatokat – igényelhető a Solti Közös Önkormányzati Hivatal (6320 Solt, Béke tér 1.) épületében, valamint letölthető az önkormányzat honlapjáról ([www.solt.hu](http://www.solt.hu));
* a pályázó részletes önéletrajzát;
* a pályázó személy azonosító igazolványának, lakcímkártyájának másolatát;
* a pályázó és a vele egy háztartásban élők jövedelmi viszonyaira vonatkozóan kitöltött, az űrlaphoz tartozó formanyomtatványt és a jövedelem alátámasztására szolgáló dokumentumokat;
* a pályázó iskolai végzettségeit/szakképesítéseit igazoló bizonyítványok/okiratok másolatát;
* házasság esetén házassági anyakönyvi kivonatot vagy élettársi kapcsolat esetén élettárssal közös nyilatkozatot az élettársi kapcsolat fennállásáról;
* a pályázó gyermekének születési anyakönyvi kivonatát, amennyiben releváns;
* a pályázó vagy a vele együtt költöző személy egy tagjának foglalkoztatási jogviszonya igazolására alkalmas irat másolatát;

A benyújtott pályázat a fent meghatározott kötelező mellékletekkel együtt érvényes.

Esetleges hiánypótlás valamennyi benyújtandó dokumentummal kapcsolatban egy alkalommal megengedett. A továbbiakban is hiányos pályázatok formai hibásnak minősülnek és elutasításra kerülnek. A hiánypótlási felhívás a pályázat benyújtási határidejét követő 15 napon belül kerül megküldésre, a hiánypótlásnak a megküldés dátumától számított 5 napon belül vissza kell érkeznie. A hiánypótlási határidő elmulasztása esetén igazolásnak helye nincs, a pályázat további bírálat nélkül elutasításra kerül.

A pályázati határnapot követően beérkezett pályázat érvénytelen.

1. **A pályázat elbírálása**

A beérkező pályázatokat az Önkormányzat kijelölt döntéshozói megvizsgálják, rangsorolják. A végső döntést **2019.05.30.** napjáig hozzák meg.

Az ösztönző rendszer elbírálása során előnyt jelent, ha a pályázó az alábbi tényezők vonatkozásában érintett, illetve az alábbiakat vállalja:

| **ELŐNYT JELENTŐ SZEMPONT** | **VONATKOZÓ PONTSZÁM** |
| --- | --- |
| Az egy háztartásban élők egy főre jutó jövedelme:* a háztartásában az egy főre jutó nettó jövedelem nem haladja meg a mindenkori minimálbér nettó összegét (2019-ben 99.085.- Ft)
* a háztartásában az egy főre jutó nettó jövedelem a mindenkori minimálbér nettó összegének 101 % - 150 % között van (2019-ben 99.086.- Ft – 148.628.- Ft)
* a háztartásában az egy főre jutó nettó jövedelem a mindenkori minimálbér nettó összegének 151 % - 200% között (2019-ben 148.629.- Ft – 198.170.- Ft)
 | 30 pont20 pont10 pont |
| A pályázó életkorát tekintve:* 30 év alatti
* 30 év feletti
 | 10 pont5 pont |
| Ha a pályázó eltartó:* 1 gyermek esetén
* minden további gyermek esetén
 | 5 pont5-5 pont |
| A pályázó iskolai végzettsége alapján:* felsőfokú végzettség megléte vagy annak megszerzésére irányuló tanulmányok folytatása
* érettségire épülő szakképesítés megléte vagy annak megszerzésére irányuló iskolai tanulmányok folytatása
 | 20 pont10 pont |
| A pályázót foglalkoztató munkáltató típusa alapján:* önkormányzati intézményben vagy annak gazdasági társaságainál történő elhelyezkedés esetén
* állami fenntartású szervezetnél történő elhelyezkedés esetén
* versenyszférában történő elhelyezkedés esetén
 |  20 pont15 pont15 pont |
| A pályázó munkaszerződése alapján:* munkaszerződése határozatlan időtartamú
* munkaszerződése határozott időtartamú
 | 10 pont5 pont |
| A pályázó a közösség érdekében önkéntes munkát vállal, a kötelező előírt mértéken túl további:* 60 órát
* 40 órát
* 20 órát
 | 15 pont10 pont5 pont |
| A pályázóval együtt költöző 18-34 év közötti személy a közösség érdekében önkéntes munkát vállal, a kötelező előírt mértéken túl további:* 60 órát
* 40 órát
* 20 órát
 | 15 pont10 pont5 pont |
| Együtt költöző személyek száma:* Házastárssal vagy élettárssal és gyermekekkel költözés esetén
* Házastárssal vagy élettárssal költözés esetén
* Egyedülálló fiatal költözése esetén
 | 20 pont15 pont10 pont  |

A pályázatok rangsorolása alapvetően a fentiek szerint elért pontok összegzése alapján történik. A kihirdetett döntés végleges, ellene fellebbezésnek helye nincs. A támogatásban részesülő pályázókkal Solt Város Önkormányzat a döntést követően lakhatási támogatási szerződést köt.

1. **Adatkezelés és adatnyilvánosság**

A pályázat benyújtásával a pályázó büntetőjogi felelősséget vállal azért, hogy beküldött adatai a valóságnak megfelelnek. A pályázó tudomásul veszi, hogy amennyiben nem a valóságnak megfelelő adatokat tüntet fel, a pályázata kizárható, a megítélt támogatás visszavonható és az esetlegesen már eltöltött támogatási időre vonatkozó támogatási költségek mértéke – visszafizetendő.

A pályázó a pályázat benyújtásával hozzájárul ahhoz, hogy a benyújtott pályázatában megjelölt személyes adatait a pályázatot értékelő, a döntést előkészítő és döntéshozó személyek megismerjék, a pályázattal kapcsolatos feladataik ellátása során kezeljék, valamint ahhoz, hogy a támogatás elnyerése esetén nevüket és a támogatás összegét az önkormányzat nyilvánosságra hozza.

1. **Kapcsolattartás**

A pályázati időszakban a pályázati felhívással és annak mellékleteivel kapcsolatos kérdéseiket a parej.adrienn.solt@gmail.com címre és a +36/78 486-014 / 118 telefonszámra várjuk.

Személyes egyeztetésre ügyfélfogadási időben, előre egyeztetett időpontban a Solti Közös Önkormányzati Hivatal épületében van mód.

Ügyfélfogadási rend:

|  |  |  |
| --- | --- | --- |
| **Hét napja** | **Délelőtt** | **Délután** |
| Hétfő | 9:00 – 12:00 | 13:00 – 15:00 |
| Kedd | 9:00 – 12:00 | - |
| Szerda | 9:00 – 12:00 | 13:00 – 15:00 |
| Csütörtök | 9:00 – 12:00 | - |
| Péntek | 9:00 – 12:00 | - |

Sikeres pályázást kívánunk!

**MELLÉKLETEK:**

1. számú melléklet - Pályázati űrlap